CELEX: 32009R0215
Language: fi
Date: 2009-03-18 00:00:00
Title: Komission asetus (EY) N:o 215/2009, annettu 18 päivänä maaliskuuta 2009 , eräiden tavaroiden luokittelusta yhdistettyyn nimikkeistöön

19.3.2009   
            
            
               FI
            
            
               Euroopan unionin virallinen lehti
            
            
               L 73/17
            
         
      KOMISSION ASETUS (EY) N:o 215/2009,
   annettu 18 päivänä maaliskuuta 2009,
   eräiden tavaroiden luokittelusta yhdistettyyn nimikkeistöön
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön (CN) yhdenmukaisen soveltamisen varmistamiseksi on tarpeen toteuttaa toimenpiteitä tämän asetuksen liitteessä tarkoitettujen tavaroiden luokittelemiseksi.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön tai joilla lisätään siihen alanimikkeitä ja jotka otetaan käyttöön erityisillä yhteisön säännöksillä tullien ja muiden tavarakauppaan liittyvien toimenpiteiden soveltamiseksi.
            
         
               (3)
            
            
               Yleisten tulkintasääntöjen nojalla tämän asetuksen liitteenä olevan taulukon sarakkeessa 1 kuvattu tavara olisi luokiteltava sarakkeessa 2 mainittuun CN-koodiin mainitun taulukon sarakkeessa 3 mainittavista syistä.
            
         
               (4)
            
            
               On aiheellista säätää, että tiedon saaja voi soveltaa jäsenvaltioiden tulliviranomaisten tavaroiden luokittelemisesta yhteiseen nimikkeistöön antamaa sitovaa tariffitietoa, joka ei ole tämän asetuksen mukainen, vielä kolmen kuukauden ajan yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Liitteenä olevan taulukon sarakkeessa 1 kuvattu tavara luokitellaan yhdistettyyn nimikkeistöön kyseisen taulukon sarakkeessa 2 mainittuun CN-koodiin.
   2 artikla
   Jäsenvaltioiden tulliviranomaisten antamaa sitovaa tariffitietoa, joka ei ole tämän asetuksen mukainen, voidaan soveltaa vielä kolmen kuukauden ajan asetuksen (EY) N:o 2913/92 12 artiklan 6 kohdan mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä maaliskuuta 2009.
      
         
            Komission puolesta
         
         László KOVÁCS
         
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Ns. radioviritinmoduuli (”radio tuner module”), joka on tarkoitettu sisällytettäväksi moottoriajoneuvoissa käytettävään yleisradiovastaanottimeen yhdessä muiden komponenttien, kuten virtalähteen, signaaliprosessoreiden, äänenvahvistimien ja kanavamuistipiirien, kanssa.
                  Moduuli koostuu radiotaajuuslohkosta, välitaajuuslohkosta ja AM/FM-demodulointipiireistä.
                  Moduuli erottaa radiotaajuuden ja demoduloi audiosignaalin ilman muunlaista lisäprosessointia.
               
               
                  8527 29 00
               
               
                  Luokittelu määräytyy yhdistetyn nimikkeistön 1 yleisen tulkintasäännön, 2 yleisen tulkintasäännön a alakohdan ja 6 yleisen tulkintasäännön sekä CN-koodien 8527 ja 8527 29 00 nimiketekstien mukaan.
                  Koska moduulissa on kaikki yleisradiolähetysten vastaanottamiseen ja prosessointiin tarvittavat komponentit (radiotaajuuslohko, välitaajuuslohko ja AM/FM-demodulointipiirit), sillä on katsottava olevan 2 yleisen tulkintasäännön a alakohdan mukaiset nimikkeeseen 8521 kuuluvan täydellisen tai valmiin tuotteen olennaiset ominaisuudet. Moduuli on näin ollen luokiteltava mainittuun nimikkeeseen.
                  Luokittelu nimikkeeseen 8529 osana, joka soveltuu ainoastaan tai pääasiallisesti käytettäväksi nimikkeen 8527 laitteessa, ei siis tule kyseeseen.
                  Näin ollen moduuli on luokiteltava nimikkeeseen 8527 yleisradiovastaanottimena, joka ei pysty toimimaan ilman ulkoista voimanlähdettä ja jollaisia käytetään moottoriajoneuvoissa.